**Omul**

*Danut Cepoi*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

De pe acoperișuri

cădeau ghirlande de lumină

împurpurând pașii trecătorului obosit.

Mari și frumoase erau visele lui.

Avea în minte contururi nedeslușite de

oameni și locuri distante,

iar în ochi văpaia dorului de departe.

Mergea detașat dar sigur, parcă cu cadența

tobelor din orchestra munucipală

vara, atunci când “odată” se ieșea la promenadă.

Dar gândul, plecat pentru câteva minute

se întoarse și-i aduse aminte

că visul de la serviciu până acasă s-a sfârșit.

- Ne vedem mâine la aceeași oră, - zise

vom merge în alt vis.